CELEX: 62019TN0653
Language: fi
Date: 2019-09-30 00:00:00
Title: asia T-653/19: Kanne 30.9.2019 – FF v. komissio

25.11.2019   
            
            
               FI
            
            
               Euroopan unionin virallinen lehti
            
            
               C 399/85
            
         
      Kanne 30.9.2019 – FF v. komissio
      (asia T-653/19)
      (2019/C 399/104)
      Oikeudenkäyntikieli: ranska
      
         Asianosaiset
      
      
         Kantaja: FF (edustaja: asianajaja A. Fittante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 31.7.2019 tekemän päätöksen, jolla hylätään kantajan 9.7.2019 ennalta esittämä korvausvaatimus
               
            
                  —
               
               
                  kumoamaan Euroopan komission 20.8.2019 tekemän päätöksen, jolla hylätään 23.7.2019 esitetty pyyntö saada tutustua komission asiakirjoihin tutustumalla sellaisen valokuvan alkuperäiskappaleeseen, joka esittää miestä, jolta on amputoitu jalka ja jota on käytetty terveysvaroituksena tupakkatuotteiden pakkauksissa 3.4.2014 annetun Euroopan parlamentin ja neuvoston direktiivin 2014/40/EU mukaisesti
               
            
                  —
               
               
                  velvoittamaan Euroopan komission korvaamaan oikeudenkäyntikulut ja menettelystä aiheutuneet kulut, koska kantaja on tehnyt oikeusapuhakemuksen.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu olennaisten menettelymääräysten rikkomiseen siltä osin kuin riidanalaisilla päätöksillä ei noudateta perusteluvelvollisuutta eikä siis mahdollisteta kantajalle häntä vastaan tehdyn päätöksen ulottuvuuden ymmärtämistä ja etujensa puolustamista sekä tuomioistuimille laillisuusvalvonnan harjoittamista.
               
            
                  2)
               
               
                  Toinen kanneperuste, joka perustuu perustamissopimusten ja kaikkien niiden soveltamiseen liittyvien sellaisten oikeussääntöjen rikkomiseen, joita ovat kaikki Euroopan unionin oikeusnormit ja muun muassa Euroopan unionin perusoikeuskirja ja yleiset periaatteet, joiden noudattaminen unionin on varmistettava ja joiden puitteissa suojataan oikeutta omaan kuvaan, oikeutta yksityis- ja perhe-elämän kunnioittamiseen ja oikeutta ihmisarvoon.